KOMENTE TË PËRGJITHSHME
Mbi 
Raportin e Monitorimit të Shërbimit Informativ Shtetëror
për gjashtëmujorin e parë të vitit 2016


Karakteristikat kryesore të performancës.

Shërbimi Informativ Shtetëror, për vitin 2016, administron dhe menaxhon fondet publike sipas një programi buxhetor të miratuar, e konkretisht:

1. Programi “Veprimtaria Informative Shtetërore”

Mbështetur në informacionin e paraqitur nga Shërbimi Informativ Shtetëror mbi monitorimin e buxhetit për gjashtëmujorin e parë të vitit 2016, si dhe të dhënat e gjeneruara nga Sistemi Informatik Financiar i Qeverisë, realizimi i treguesve buxhetorë për këtë institucion, paraqitet si më poshtë vijon:

Tabela 1: Të dhënat e thesarit për  gjashtëmujorin e parë të buxhetit për vitin 2016
	
	
	 
	
	
	Në mijë lekë

	 
	Emërtimi
	Plani 2016
	Fakti 
Q2 2016
	Raporti i faktit me Totalin e Shpenzimeve
	% e realizimit

	1.
	Shpenzime Korente
	1.398.983
	643.734
	99.8
	46

	1.1
	      Personeli 
	990.000
	458.082
	71
	46.3

	1.2
	      Operative
	408.983
	185.651
	28.8
	45.4

	2.
	Shpenzime kapitale
	50.000
	1.278
	0.2
	2.6

	2.1
	      Financim i brendshem
	50.000
	1.278
	0.2
	2.6

	2.2
	      Financim i huaj
	0
	0
	0
	0

	3
	SHUMA
	1.448.983
	645.011
	100
	44.5

	 
	Shpenzime nga të ardhurat jashtë limitit
	10.810
	0
	0
	0

	4
	              TOTALI
	1.459.793
	645.011
	100
	44.2

	Burimi: Ministria e Financave(2016)



Sikurse evidentohet edhe më sipër, shpenzimet korente përbëjnë 99.8% të shpenzimeve faktike të periudhës 6-mujore. Shpenzimet për personelin zënë vendin kryesor me 71% të shpenzimeve faktike, ndërkohë që operativet përbëjnë 28.8% të shpenzimeve. Investimet, janë realizuar ne masën 2.6 përqind gjatë kësaj periudhe dhe sipas raportit të monitorimt të përcjellë nga Shërbimi Informativ Shtetëror ato priten të realizohen gjatë periudhave në vazhdim për shkak se janë në procedura prokurimi. 

Për gjashtëmujorin e parë të vitit 2016, situata në lidhje me realizimin e shpenzimeve të buxhetit, krahasuar me planin vjetor, paraqitet si më poshtë. 

	Tabela 1: Krahasimi i realizimit të shpenzimeve krahasuar me buxhetin vjetor  	Në mijë lekë
	Emërtimi i Programit
	SHPENZIMET KORENTE
	SHPENZIMET KAPITALE
	Totali i shpenzimeve
	% e realizimit ne total

	
	PLAN 
	FAKT
	Realizimi
	PLAN 
	FAKT
	Realizimi
	Plan
	Fakt
	

	Veprimtaria Informative Shtetërore
	1.398.983
	643.734
	46
	50.000
	1.278
	2.6
	1.448.983
	654.011
	44.5

	
	
	
	
	
	
	
	
	
	


       Burimi: Ministria e Financave (2016);

Sikurse shprehur më sipër, shpenzimet korente, janë realizuar në masën 46% dhe ato kapitale janë realizuar vetëm 2.6 përqind në krahasim me planin vjetor. Në tërësi, Shërbimi Informativ Shtetëror, paraqet një realizim të buxhetit me 44.5% për periudhën gjashtëmujore të monitoruar, të shprehur në terma vjetore. 

1. Performanca dhe statusi i produkteve kryesore 
Në programin e vetëm buxhetor ”Veprimtaria Informative Shtetërore”, janë parashikuar gjithsej 13 produkte, të cilët, në raport me planin e periudhës gjashtëmujore, paraqesin një performancë relativisht të mirë, pavarësisht se një pjesë e tyre janë ende në fazën e prokurimit. 
Artikulli “Paga dhe Sigurime” për SHISH paraqet një strukturë organike të paplotësuar mesatarisht 65 punonjës për çdo muaj, me një realizim të fondit të shpenzimeve për paga  në masën e 46.3 përqind ndaj totalit programimit vjetor.
Artikulli “Mallra dhe Shërbime” paraqitet me një realizim faktik në shumën 172.731 mijë lekë, ose 44.7% ndaj programimit. Gjatë kësaj periudhe plani në këtë artikull është shtuar me 20.000 mijë lekë, duke pakësuar 20.000 mijë lekë fondet e lira nga pagat. Ky realizim në art.602 vjen si rezultat i mospagimit të disa artikujve që janë prokuruar, por ende nuk janë likujduar. SHISH ka financuar rregullisht çdo muaj shërbimet me të tretët sipas kushteve të paracaktuara në kontratat e lidhura(energji, ujë, telefon, shërbimet e ruajtjes dhe sigurimit të objekteve etj).
Artikulli “Transfertat tek individët dhe buxhetet familjare” për gjashtëmujorin e parë të viti 2016 fondet e programuara për këtë artikull paraqiten në shumën 22.983 mijë lekë nga të cilat 2.703 mijë lekë është fondi shtesë i miratuar dhe akorduar për tu përdorur si fond i vecantë nga Ministri i Financave. Për  gjashtëmujorin e parë të vitit 2016 ky artikull paraqitet me një realizim faktik në shumën 12.919 mijë lekë ose 56.2% të planit.
Artikulli “Investime" SHISH për gjashtëmujorin e parë paraqitet me një realizim faktike në shumën 1.278 mijë lekë.
Gjithsesi, konstatohet se, kërkohet më shumë punë lidhur me konceptimin dhe emërtimin e produkteve, konform objektit të kompetencës së këtij institucioni. Gjithashtu shprehemi që është bërë një përpjekje e konsiderueshme në argumentimin e mosrealizimeve në disa produkte apo projekte të SHISH-it.

2. Krahasimi i të dhënave faktike, të raportit të SHISH me të dhënat e Thesarit, për të njëjtën periudhë raportuese.
                              
Në tabelën e mëposhtme paraqiten të dhënat faktike të raportit të hartuar nga Shërbimi Informativ Shtetëror, të krahasuara me të dhënt e nxjerra nga sistemi i thesarit i Ministrisë së Financave. 

	Tabela 1: Krahasimi të dhënave mes SHISH dhe Ministrisë se Financave	Në mijë lekë
	Programet
	Shpenzime korente
	Shpenzime kapitale
	Totali i shpenzimeve

	
	SHISH
	MF
	Dif
	SHISH
	MF
	Dif
	SHISH
	MF
	Dif

	Veprimtaria Informative Shtetërore
	643.734
	643.734
	0
	1.278
	1.278
	0
	645.011
	645.011
	0


Burimi: Ministria e Financave, SHISH (2016)

Ashtu sikurse paraqitur në tabelën e mësiperme, të dhënat e përdorura nga SHISH për përgatitjen e raportit të monitorimit të shpenzimeve për gjashtëmujorin e parë të vitit 2016, përputhen plotësisht me të dhënat e nxjerra nga sistemi i thesarit.

3. Komente të tjera
· Kërkohen më shumë përpjekje lidhur me konceptimin dhe emërtimin e produkteve, konform objektit të kompetencës së këtij institucioni. 

· [bookmark: _GoBack]SHISH nuk ka publikuar në faqen zyrtare të internetit, raportin e monitorimit të buxhetit për gjashtëmujorin e parë të vitit 2016. 
